52. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 195 της 9/18 Μαρτ. 1972 (ΦΕΚ Α΄ 41) Περί καθορισμού των αρμοδιοτήτων των ΥφυπουργώνΠροϊσταμένων των Περιφερειακών Διοικήσεων και μεταβιβάσεως εις αυτούς και εις τους Νομάρχας αρμοδιοτήτων του Υπουργού Οικονομικών (Γενικού Λογιστηρίου του Κράτους). Έχοντες υπ’ όψιν: 1.Τας διατάξεις: α)Των άρθρ. 1 (παρ. 4), 3 και 4 του Ν.Δ. 532/1970 «περί συμπληρώσεως των διατάξεων περί διοικητικής αποκεντρώσεως» β)Των άρθρ. 16,38 και 39 του Ν.Δ. 957/1971 «περί Υπουργικού Συμβουλίου και Υπουργείων», ως ετροποποιήθη μεταγενεστέρως. 2.Την υπ’ αριθ. 21812/2.9.1971 (ΦΕΚ 712/Β/1971) απόφασιν του Πρωθυπουργού. 3.Την υπ’ αριθ. 80/28.12.72 γνωμοδότησιν του ΑΣΔΥ, και  4.Την υπ’ αριθ. 112/17.2.72 γνωμοδότησιν του Συμβουλίου της Επικρατείας, προτάσει του Πρωθυπουργού και των Ημετέρων Υπουργών Βοηθού Πρωθυπουργού, Εσωτερικών και Οικονομικών, απεφασίσαμεν και διατάσσομεν: Άρθρ.1.-Εκ των δια του υπ’ αριθ. 705/30.10.1970 Β.Δ/τος (ΦΕΚ 235/Α΄/1970) διατηρηθεισών υπέρ του Υπουργού των Οικονομικών και των περιφερειακών αρχών διανομαρχιακού επιπέδου του Υπουργείου Οικονομικών (Γενικού Λογιστηρίου του Κράτους) αρμοδιοτήτων, μεταβιβάζονται αι κάτωθι, ως εξής: 1.Εκ των διατηρηθεισών υπέρ του Υπουργού, εις τους Υφυπουργούς-Προϊσταμένους των Περιφερειακών Διοικήσεων: α)Η έγκρισις και ρύθμισις της δια δόσεων καταβολής των φόρων κληρονομίας, δωρεάς και προικός, δια ποσόν φόρου από 2.500.001 έως 4.000.000 δραχμών (ΝΕΔΕ άρθρ. 3 Νόμ. 5940/1933, άρθρ. 17 Νόμ. 2858/1954 άρθρ. 4). β)Η έγκρισις των προϋπολογισμών των Ανωτάτων Εκπαιδευτικών Ιδρυμάτων και η τροποποίησις  αυτών,     ως     και      η      έγκρισις     προσλήψεως     και (Αντί για τη σελ. 17(γ) Σελ. 17(δ) Τεύχος ΙΑ-9-2 Σελ.19 Γενική Διεύθυνση Δημοσίου Λογιστικού 25.Α.α.41-52 μεταβολών προσωπικού των αυτών ως άνω Νομικών Προσώπων (Α.Ν. 281/1936, Α.Ν. 1538/1950). γ)«Η έκδοσις αποφάσεως εκποιήσεως ή παραχωρήσεως ανταλλαξίμων αγροτικών και αστικών κτημάτων, περί ων τα άρθρ. 2,4 και 8 του Ν.Δ. 547/1970 «περί τροποποιήσεως και συμπληρώσεως της περί διοικήσεως και διαχειρίσεως της ανταλλαξίμου περιουσίας νομοθεσίας» ως και η άσκησις των αρμοδιοτήτων περί ων το άρθρ. 14 του αυτού Ν.Δ. (άρθρ. 2, 4, 8 και 14 Ν.Δ. 547/70)  Το εδάφ. γ΄ αντικατεστάθη ως άνω δια του άρθρου μόνου Β.Δ. 377 της 11/30 Μαΐου 1973 (ΦΕΚ Α΄ 115). Δια την άσκησιν των εκ της διατάξεως του άρθρ. 14 του Ν.Δ. 547/70 αρμοδιοτήτων ο ΥφυπουργόςΠεριφερειακός Διοικητής αποφασίζει μετά γνώμην Επιτροπής συνιστωμένης δι’ αποφάσεως αυτού εν τη έδρα της Περιφερειακής Διοικήσεως και αποτελουμένης εκ : αα)Του Προέδρου Πρωτοδικών της έδρας της Περιφερειακής Δ/σεως, όπου δε υφίστανται πλέιονες ο υπό του προϊσταμένου του Πρωτοδικείου οριζόμενος, ως Προέδρου, οριζομένου και αναπληρωτού αυτού. ββ)Εξ ενός Πρωτοδίκου, προτεινομένου μετά του αναπληρωτού του υπό του οικείου Προέδρου Πρωτοδικών. γγ)Του Επιθεωρητού Οικονομικών Εφοριών της οικείας Περιφερειακής Διοικήσεως οριζομένου μετά του αναπληρωτού του. Χρέη Γραμματέως της Επιτροπής εκτελεί υπάλληλος του οικείου Γραφείου Διαχειρίσεως Ανταλλαξίμου Περιουσίας (ΔΑΠ) της έδρας της Περ.Δ/σεως, μη υπάρχοντος δε Γραφείου ΔΑΠ έτερος οικονομικός υπάλληλος, επί βαθμώ τουλάχιστον 6ω, οριζόμενος δια της αποφάσεως περί συγκροτήσεως της Επιτροπής. Εισηγητής άνευ ψήφου ορίζεται ο Προϊστάμενος του εν τη έδρα της Περ. Δ/σεως Γραφείου ΔΑΠ, μη υπάρχοντος δε τοιούτου Γραφείου Εφοριακός υπάλληλος επί βαθμώ 5ω ή 4ω. Η Επιτροπή συγκαλείται υπό του Προέδρου αυτής και συνεδριάζει παρόντων πάντων των μελών αυτής. Αι εισηγήσεις, συντασσόμεναι εγγράφως υπό των Εισηγητών, καταχωρούνται εις τα τηρούμενα πρακτικά των συνεδριάσεων της Επιτροπής και δέον να ώσι πλήρως ητιολογημέναι. Αι γνωμοδοτήσεις της Επιτροπής λαμβάνονται κατ’ απόλυτον πλειοψηφίαν. Σελ. 18(δ) Τεύχος ΙΑ-9-2 Σελ.20 Η Επιτροπή δύναται να ενεργή επιτόπιον εξέτασιν παντός κτήματος δια τινος ή και πάντων των μελών αυτής ως και να συνεδριάζη εκτός έδρας αυτής, οσάκις κρίνει τούτο ενδεδειγμένον. Κατά τα λοιπά ισχύουν αι περί διαχειρίσεως ανταλλαξίμου περιουσίας κείμεναι διατάξεις. 2.Εκ των διατηρηθεισών υπέρ του Υπουργού, εις τους Νομάρχας: α.Η έγκρισις και ρύθμισις της δια δόσεων καταβολής των φόρων κληρονομίας, δωρεάν και προικός, δια ποσόν φόρου μέχρι 2.500.000 δραχμών (ΝΕΔΕ άρθρ. 3, Νόμ. 5940/33 άρθρ. 17, Νόμ. 2858/ 1954 άρθρ. 4). β.Η έγκρισις αποφάσεων της Επιτροπής του Νόμου 5940/1933 αφορωσών επαναβεβαίωσιν διαγραφέντων, κατά την διαδικασίαν του Νόμ. 2097/1952, εσόδων τινών του Δημοσίου (Νόμ. 2858/1954 άρθρ. 5). Εις τας μεταβιβαζομένας δια της παρούσης διατάξεως αρμοδιότητας, περιλαμβάνονται και αι διατηρηθείσαι υπέρ των Περιφερειακών Αρχών διανομαρχιακού επιπέδου τοιαύται, δυνάμει της παρ. 14 του άρθρ. 2 του Β.Δ. 705/1970. γ.Η απόφασις περί: αα)Εγκρίσεως υπερθεματισμού δια λογαριασμόν του Δημοσίου, μέχρι του ποσού των 500.000 δραχμών. ββ)Διαγραφής εξόδων κατασχέσεως εις βάρος οφειλετών του Δημοσίου και άρσεως κατασχέσεων επί περιουσιακών στοιχείων οφειλετών του Δημοσίου, εφ’ όσον εις αμφοτέρας τας περιπτώσεις πρόκειται περί ποσού μέχρις 100.000 δραχμών. Άρθρ.2.-Αι δυνάμει του παρόντος μεταβιβαζόμεναι εις τους Νομάρχας αρμοδιότητες ασκούνται και υπό των Νομαρχών Αττικής και Πειραιώς δια την περιφέρειαν της τέως διοικήσεως Πρωτευούσης. Η παρά τω Γενικώ Λογιστήριω του Κράτους Επιτροπή παροχής φορολογικών διευκολύνσεων κλπ. διατηρηθείσα δια του άρθρ. 1 της υπ’ αριθ. Δ.6741/ 24.6.67 ΦΕΚ 429/67 (τεύχ. Β΄) αποφάσεως του Αντιπροέδρου της Κυβερνήσεως και Υπουργού των Οικονομικών, γνωμοδοτεί και αποφαίνεται και δια τας υποθέσεις της διανομαρχιακής Υπηρεσίας τέως Διοικήσεως Πρωτευούσης ως και δια τας ομοίας υποθέσεις αρμοδιότητος των Νομαρχών Αττικής και Πειραιώς. Η κατά τ’ ανωτέρω Επιτροπή δια την εκδίκασιν των περί ων πρόκειται υποθέσεων εδρεύει και συνεδριάζει παρά τη Περιφερειακή Διοικήσει Αττικής και Νήσων. 25.Α.α.52 Γενική Διεύθυνση Δημοσίου Λογιστικού 